CELEX: 32004R2183
Language: hr
Date: 2004-12-06
Title: Uredba Vijeća (EZ) br. 2183/2004 od 6. prosinca 2004. o proširenju primjene Uredbe (EZ) br. 2182/2004 o medaljama i žetonima koji nalikuju eurokovanicama na države članice nesudionice

10/Sv. 003
            
            
               HR
            
            
               Službeni list Europske unije
            
            
               78
            
         32004R2183
   
               L 373/7
            
            
               SLUŽBENI LIST EUROPSKE UNIJE
            
            
               06.12.2004.
            
         
      UREDBA VIJEĆA (EZ) br. 2183/2004
   od 6. prosinca 2004.
   o proširenju primjene Uredbe (EZ) br. 2182/2004 o medaljama i žetonima koji nalikuju eurokovanicama na države članice nesudionice
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 308.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:
   
               (1)
            
            
               Kada je donijelo Uredbu (EZ) br. 2182/2004 (2), Vijeće je ukazalo da bi Uredbu trebalo primijeniti na države članice sudionice kao što je određeno u Uredbi Vijeća (EZ) br. 974/98 od 3. svibnja 1998. o uvođenju eura (3).
            
         
               (2)
            
            
               Međutim, važno je da pravila koja se odnose na medalje i žetone koji nalikuju eurokovanicama budu jednaka u cijeloj Zajednici i u tom bi se smislu trebale donijeti potrebne odredbe,
            
         DONIJELO JE OVU UREDBU:
   Članak 1.
   Primjena Uredbe (EZ) br. 2182/2004 proširuje se na države članice koje nisu države članice sudionice određene u Uredbi (EZ) br. 974/98.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. prosinca 2004.
      
         
            Za Vijeće
         
         
            Predsjednik
         
         H. HOOGERVORST
         
      
   
   
      (1)  Mišljenje od 1. travnja još nije objavljeno u Službenom listu.
   
      (2)  SL L 373, 21.12.2004., str. 1.
   
      (3)  SL L 139, 11.5.1998., str. 1. Uredba kako je zadnje izmijenjena Uredbom (EZ) br. 2596/2000 (SL L 300, 29.11.2000., str. 2.).